Biblija (Tomislav Dretar)/Ezav i Jakub


Ezav i Jakub 

19 Evo porodice Ishakove, sina Ibrahimovog. Nakon što Ibrahim bi rodio Ishaka, 20 ovaj, u 40. godini, uze za ženu Rebeku, kćer Betuelovu, Aramejku iz ravnice Arama, i sestru Labana Aramejca. 
21 Ishak  zamoli  ALLAHA  za svoju ženu, jer ona bijaše nerotkinja. ALLAH imade milosti za njega, njegova žena Rebeka ostade noseća, 
22 ali njeni se sinovi sukobiše u krilu njenom i ona uskliknu: » Ako je to tako, čemu sam ja  tu? « Ona ode pitati ALLAHA 
23 koji joj odgovori:
» Dva su naroda na tvojim  
prsima,
dva će se naroda odvojiti iz  
utrobe tvoje. 
Jedan biće  jači od drugog
a veći će služiti manjem. «
24 Kad bi ispunjeno vrijeme kad je ona trebala poroditi blizanci se nađoše u njenom krilu. 
25 Prvi koji iziđe bijaše riđ, sav rutav kao krzno životinjsko: ona ga nazva Ezav: 
26 Njegov brat iziđe potom, ruke  zakačene za petu Ezavovu: njega nazva Jakub. Ishak imaše 60 godina u vrijeme njihovog rođenja. 
27 Dječaci narastoše. Ezav bijaše jedan iskusan lovac koji je krstario poljima; Jakub je bio jedno pametno 
dijete koje je boravilo pod šatorima. 
28 Ishak je više volio Ezava, jer je cijenio divljač: Rebeka je voljela Jakuba. 
29 Jednog dana dok je Jakub pripremao  juhu, Ezav se vrati s polja. Bio je iscrpljen 
30 i reče Jakubu: » Pusti me progutati od tog riđeg, tog umaka tamo, jer sam iscrpljen. « Zato ga nazva Edom  tj. Riđi. 
31 Jakub odgovori: »Prodaj mi danas tvoje pravo prvenstva«. Ezav preuze: »Evo ja ću umrijeti, čemu moje pravo prvorođenstva?« 
32 Jakub reče: » Pa makar i danas, prisegni mi. « Ezav mu prisegnu, on prodade svoje pravo prvorođenstva Jakubu, 
33 koji njemu dade kruha i juhe od sočiva. On pojede i popi, diže se i ode. Ezav prezrije svoje pravo prvorođenstva.

Ezav i Jakub